**D I S P O Z I Ț I E**

**nr. 117 din 7 aprilie 2023**

**pentru modificarea** **Dispoziției nr.** **356/2014 privind** **stabilirea programului de funcţionare al Serviciului Centrul Naţional de Informare şi Promovare Turistică Cluj**

Preşedintele Consiliului Judeţean Cluj,

Analizând Referatul nr. 14419/05.04.2023 pentru modificarea Dispoziției nr. 356/2014 privind stabilirea programului de funcţionare al Serviciului Centrul Naţional de Informare şi Promovare Turistică Cluj;

În conformitate cu prevederile:

* art. 191 alin. (1) lit. f) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 112 al Legii nr. 53 din 2003, republicată, cu modificările şi completările ulterioare privind Codul muncii;
* art. 2, art. 58 alin. (1) și (3), art. 59, art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* Ordinului Ministerului Economiei, Energiei și Mediului de Afaceri nr. 2409/2020 și Ministerului Lucrărilor Publice, Dezvoltării și Administrației nr. 3501/2020 pentru aprobarea Normelor Metodologice privind acreditarea centrelor naţionale de informare şi promovare turistică;

În temeiul drepturilor conferite prin art. 196 alin. 1 lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**d i s p u n e:**

**Art. I.**  Dispoziţia Preşedintelui Consiliului Judeţean Cluj nr. 356 din 16 octombrie 2014, modificată și completată prin dispoziția nr. 109/2015, privind stabilirea programului de funcţionare al Serviciului Centrul Naţional de Informare şi Promovare Turistică Cluj, se modifică după cum urmează:

Art. 1 se modifică și va avea următorul cuprins:

**„Art. 1.** Programul de funcţionare al Serviciului Centrul Naţional de Informare şi Promovare Turistică Cluj din cadrul Direcţiei Administrație și Relații Publice este următorul:

* Zilnic, între orele 9:00-17:00,

**Art. II.** Se modifică implicit și Regulamentul Intern al aparatului de specialitate al Consiliului Județean Cluj, aprobat prin dispoziția nr. 414 din 2014, modificată si completată cu dispoziția nr. 11/2015, 132/2015, 257/2020, 10/2021, 206/2022.

**Art. III**. Cu ducerea la îndeplinire a prezentei dispoziţii se încredinţează Serviciului Centrul Naţional de Informare şi Promovare Turistică Cluj.

**Art.IV.** Prezenta dispoziţie se comunică, prin poșta electronică, direcţiilor şi serviciilor din cadrul aparatului de specialitate al Consiliului Judeţean Cluj, precum şi Prefectului Judeţului Cluj şi se aduce la cunoştinţă publică prin afişare la sediul Centrului Național de Informare și Promovare Turistică Cluj, şi pe pagina de internet “[www.cjcluj.ro](http://www.cjcluj.ro)”, “[www.clujtourism.ro](http://www.clujtourism.ro)”.

**PREȘEDINTE CONTRASEMNEAZĂ:**

Alin Tișe **SECRETAR GENERAL AL JUDEŢULUI**

Simona Gaci